અત્રે ઉલ્લેખનીય છે કે, મહંત પીર યોગી શ્રી શેરનાથબાપુએ તેમના ગુરૂપીર યોગી શ્રી ત્રિલોકનાથજી બાપુની ગિરનાર તીર્થ ક્ષેત્રમાં શરૂ કરાવેલ અન્નક્ષેત્રની પ્રવૃતિ તેઓએ સતત ચાલુ રાખેલ છે. આ ધાર્મિક સંસ્થામાં ૨૪ કલાક અન્નક્ષેત્ર ચાલે છે. સામાન્ય દિવસોમાં દરરોજ ૪ થી ૫ હજાર લોકો અને પરિક્રમા તથા શિવરાત્રી મેળા દરમિયાન દરરોજ ૭૦ થી ૮૦ હજાર યાત્રીકો અન્ન-પ્રસાદનો લાભ મેળવે છે.મહાશિવરાત્રીના પર્વ દરમ્યાન ૨૫૦ જેટલા કાર્યકરોએ સેવા આપી હતી.